ÎCCJ retrimite dosarul Revoluției la Parchetul Militar, după 32 de ani de la sângeroasele evenimente.
Judecătorii Înaltei Curți de Casație și Justiție (ÎCCJ) au hotărât, vineri, ca dosarul Revoluției să se întoarcă la Parchetul Militar. Parchetul General a trimis în judecată dosarul Revoluției în data de 8 aprilie 2019. Ion Iliescu, Gelu Voican Voiculescu, Iosif Rus şi Emil Dumitrescu au fost puși sub acuzare pentru infracţiuni contra umanităţii.
Judecătorii Înaltei Curți de Casație și Justiție au hotărât, vineri, ca dosarul Revoluției să se întoarcă din nou la Parchetul Militar. În octombrie 2020, Instanța Supremă a decis retrimiterea dosarului Revoluției la Parchetul Militar, pentru remedierea unor erori. Înalta Curte a dat termen cinci zile procurorilor militari pentru a îndrepta erorile. În caz contrar, dosarul ar fi fost retrimis, în totalitate, procurorilor.Pe 8 aprilie 2019, procurorii Secţiei militare din Parchetul General au trimis în judecată dosarul Revoluției din decembrie 1989, în care Ion Iliescu, Gelu Voican Voiculescu, Iosif Rus şi Emil Dumitrescu au fost puși sub acuzare pentru infracţiuni contra umanităţii.Dosarul cauzei cuprinde 3.330 de volume, dintre care 2.030 au fost instrumentate după 13 iunie 2016.